Title: กฎกระทรวง ฉบับที่ 34 (พ.ศ. 2513) ออกตามความในพระราชบัญญัติรถยนตร์ พุทธศักราช 2473

กฎกระทรวง

กฎกระทรวง
ฉบับที่
๓๔ (พ.ศ. ๒๕๑๓)
ออกตามความในพระราชบัญญัติรถยนตร์
พุทธศักราช
๒๔๗๓
----------------------

                        อาศัยอำนาจตามความในมาตรา
๗ (๒) และ (๔) มาตรา ๗ ทวิ มาตรา ๗ ตรี 
มาตรา ๗ จัตวา และมาตรา ๓๘ แห่งพระราชบัญญัติรถยนตร์
พุทธศักราช ๒๔๗๓ ซึ่งแก้ไข
เพิ่มเติมโดยพระราชบัญญัติรถยนตร์ (ฉบับที่ ๑๖) พ.ศ. ๒๕๑๒
และมาตรา ๔๒ แห่งพระราช
บัญญัติรถยนตร์ พุทธศักราช ๒๔๗๓
รัฐมนตรีว่าการกระทรวงมหาดไทยออกกฎกระทรวงไว้ 
ดังต่อไปนี้

                        ข้อ  ๑ 
การใช้รถยนตร์รับจ้างบรรทุกของเป็นรถยนตร์รับจ้างบรรทุกคนโดยสารต้อง
ปฏิบัติดังต่อไปนี้
                        (๑)  การใช้คราวหนึ่ง ๆ ต้องไม่เกินเจ็ดวัน
                        (๒)  ต้องไม่เปลี่ยนแปลงสภาพรถ เว้นแต่เป็นการปฏิบัติตามข้อ
๑๑ แห่งกฎ
กระทรวงมหาดไทย ออกตามความในพระราชบัญญัติรถยนตร์
พุทธศักราช ๒๔๗๓ (ฉบับที่ ๕) 
ลงวันที่ ๑๓ มีนาคม พ.ศ. ๒๔๗๙
                        (๓) 
ต้องไม่รับจ้างหาผลประโยชน์รับคนโดยสารในทางเดินรถที่มีรถประจำทาง
                        (๔) 
ต้องปฏิบัติตามกฎหมายว่าด้วยรถยนตร์ในส่วนที่เกี่ยวกับการรับจ้างบรรทุกคน
โดยสาร

                        ข้อ  ๒ 
การใช้รถยนตร์ไม่ตรงตามประเภทที่ระบุไว้ในใบคู่มือจดทะเบียน นอกจากที่
กำหนดไว้ในมาตรา ๗ (๑) (๒) และ (๓)
แห่งพระราชบัญญัติรถยนตร์ พุทธศักราช ๒๔๗๓ ซึ่งแก้ไข
เพิ่มเติมโดยพระราชบัญญัติรถยนตร์ (ฉบับที่ ๑๖) พ.ศ. ๒๕๑๒
ต้องได้รับอนุญาตจากนายทะเบียน
                        ข้อ  ๓ 
นายทะเบียนจะออกใบอนุญาตให้ใช้รถยนตร์ไม่ตรงตามประเภทที่ระบุไว้ใน
ใบคู่มือจดทะเบียนได้เมื่อมิใช่รถยนตร์ส่วนบุคคล
                        ใบอนุญาตที่ออกตามวรรคหนึ่งให้มีอายุสิบห้าวัน
                        ใบอนุญาตให้ใช้รถยนตร์ไม่ตรงตามประเภทที่ระบุไว้ในใบคู่มือจดทะเบียนให้เป็นไป
ตามแบบท้ายกฎกระทรวงนี้

                        ข้อ  ๔ 
ผู้รับใบอนุญาตให้ใช้รถยนตร์ไม่ตรงตามประเภทที่ระบุไว้ในใบคู่มือจด
ทะเบียน ต้องปฏิบัติตามเงื่อนไขที่กำหนดหลังใบอนุญาต

                        ข้อ  ๕ 
เมื่อรัฐมนตรีได้ออกประกาศระบุให้การประกอบการรับจ้างบรรทุกคน
โดยสารโดยใช้รถยนตร์สี่ล้อรับจ้างบรรทุกคนโดยสารได้ไม่เกินเจ็ดคนในท้องที่จังหวัดพระนครและ
จังหวัดธนบุรี ดำเนินการโดยบริษัทจำกัดหรือสหกรณ์
การขอรับใบอนุญาตของบริษัทจำกัดหรือสหกรณ์
เพื่อการประกอบการดังกล่าว
ต้องประกอบด้วยหลักเกณฑ์ดังต่อไปนี้
                        (๑)  สำหรับบริษัทจำกัด
                              (ก)  เป็นบริษัทจำกัดที่จดทะเบียนตามกฎหมายไทย
และมีสำนักงานใหญ่ตั้งอยู่
ในราชอาณาจักร
                              (ข) 
มีวัตถุประสงค์เฉพาะเพื่อประกอบการเดินรถยนตร์รับจ้างบรรทุกคน
โดยสารโดยใช้รถยนตร์สี่ล้อรับจ้างบรรทุกคนโดยสารได้ไม่เกินเจ็ดคน
                              (ค)  มีทุนจดทะเบียนไม่ต่ำกว่าสิบล้านบาท
                              (ง) 
ผู้ถือหุ้นไม่น้อยกว่าร้อยละเจ็ดสิบของทุนจดทะเบียนเป็นผู้มีสัญชาติไทย
                              (จ) 
กรรมการและผู้จัดการของบริษัทเป็นผู้มีสัญชาติไทย และไม่เคยต้องโทษ
จำคุกโดยคำพิพากษาถึงที่สุดให้จำคุก
เว้นแต่ความผิดลหุโทษหรือความผิดที่กระทำโดยประมาท
                              (ฉ) 
เป็นเจ้าของรถยนตร์สี่ล้อรับจ้างบรรทุกคนโดยสารได้ไม่เกินเจ็ดคนมีจำนวน
ไม่น้อยกว่าห้าร้อยคัน
โดยมีชื่อเป็นเจ้าของในใบคู่มือจดทะเบียน
                        (๒)  สำหรับสหกรณ์
                              (ก)  เป็นสหกรณ์จำกัดที่จดทะเบียนตามกฎหมายไทย
และมีสำนักงานใหญ่ตั้ง
อยู่ในราชอาณาจักร
                              (ข) 
มีวัตถุประสงค์เพื่อประกอบการเดินรถยนตร์รับจ้างบรรทุกคนโดยสารโดยใช้
รถยนตร์สี่ล้อรับจ้างบรรทุกคนโดยสารได้ไม่เกินเจ็ดคน
                              (ค)  กรรมการดำเนินการ
สมาชิกและพนักงานของสหกรณ์เป็นผู้มีสัญชาติไทย
                              (ง)  สมาชิกของสหกรณ์ซึ่งมีใบอนุญาตขับรถยนตร์สาธารณะมีจำนวนไม่น้อย
กว่าหนึ่งพันคน
                              (จ) 
เป็นเจ้าของรถยนตร์สี่ล้อรับจ้างบรรทุกคนโดยสารได้ไม่เกินเจ็ดคนมีจำนวน
ไม่น้อยกว่าห้าร้อยคัน
โดยมีชื่อเป็นเจ้าของในใบคู่มือจดทะเบียน

                        ข้อ  ๖ 
บริษัทจำกัดหรือสหกรณ์ใดประสงค์จะขออนุญาตประกอบการรับจ้างบรรทุก
คนโดยสารโดยใช้รถยนตร์สี่ล้อรับจ้างบรรทุกคนโดยสารได้ไม่เกินเจ็ดคน
ให้ยื่นคำขอตามแบบท้ายกฎ
กระทรวงนี้ พร้อมด้วยเอกสารตามที่ระบุไว้ในแบบคำขอนั้น
                        การยื่นคำขออนุญาตตามวรรคหนึ่ง
ให้ยื่นต่อนายทะเบียนแห่งท้องที่ที่บริษัทจำกัด 
หรือสหกรณ์นั้นประสงค์จะประกอบการ

                        ข้อ  ๗ 
ใบอนุญาตให้ประกอบการรับจ้างบรรทุกคนโดยสารโดยใช้รถยนตร์สี่ล้อรับ
จ้างบรรทุกคนโดยสารได้ไม่เกินเจ็ดคน
ให้เป็นไปตามแบบท้ายกฎกระทรวงนี้

                        ข้อ  ๘ 
ผู้รับใบอนุญาตให้ประกอบการรับจ้างบรรทุกคนโดยสารโดยใช้รถยนตร์สี่ล้อ
รับจ้างบรรทุกคนโดยสารได้ไม่เกินเจ็ดคนในท้องที่จังหวัดพระนครและจังหวัดธนบุรีต้อง
                        (๑) 
จัดให้มีโรงเก็บรถหรือที่จอดพักรถของตนอย่างน้อยอำเภอละหนึ่งแห่ง แต่ละ
แห่งเก็บหรือจอดพักรถได้ไม่น้อยกว่าสี่สิบคัน
                        (๒)  จัดให้มีการบันทึกประวัติ
ที่อยู่ปัจจุบัน และหมายเลขใบอนุญาตขับรถยนตร์
สาธารณะของผู้ขับรถยนตร์รับจ้างพร้อมด้วยรูปถ่ายไว้ตามแบบที่นายทะเบียนกำหนด
                        (๓)  จัดให้มีการบันทึกควบคุมการออกรถ
ซึ่งแสดงรายการจ่ายรถออกรับจ้างประจำ
วัน ตามแบบที่นายทะเบียนกำหนด
                        (๔) 
จัดให้ใช้เครื่องวัดระยะทางแสดงระยะทางและค่าจ้างบรรทุกคนโดยสารและ
เก็บค่าโดยสารเป็นรายคันตามราคาที่กำหนดในเครื่องนั้น
                        (๕) 
จัดให้มีและใช้เครื่องมือสื่อสารระหว่างรถยนตร์กับศูนย์บริการของบริษัทจำกัด
หรือสหกรณ์ ตามกฎหมายว่าด้วยวิทยุคมนาคม
                        (๖) 
ไม่ยินยอมให้ผู้ขับรถซึ่งเป็นลูกจ้างของบริษัทจำกัดหรือสหกรณ์หรือบุคคลอื่น
เช่ารถของบริษัทจำกัดหรือสหกรณ์ไปหารายได้
                        ทั้งนี้
ภายในกำหนดเวลาหนึ่งร้อยแปดสิบวันนับแต่วันได้รับใบอนุญาตสำหรับการ
ปฏิบัติตาม (๑) (๔) และ (๕)

                        ข้อ  ๙ 
สีของรถยนตร์สี่ล้อรับจ้างบรรทุกคนโดยสารได้ไม่เกินเจ็ดคนของแต่ละบริษัท
จำกัดและสหกรณ์ ต้องไม่ซ้ำกับสีของรถยนตร์ของบริษัทจำกัดหรือสหกรณ์อื่น
รถยนตร์ของบริษัทจำกัด
หรือสหกรณ์ใดจะมีสีใดต้องได้รับอนุมัติจากนายทะเบียน
                        รถยนตร์สี่ล้อรับจ้างบรรทุกคนโดยสารได้ไม่เกินเจ็ดคนต้องมีเครื่องหมายอักษรย่อ
ชื่อจังหวัดและหมายเลขทะเบียนเป็นสีขาวอยู่ภายในพื้นสีเหลืองเข้มรูปกลมรีที่ตรงกึ่งกลางบานประตูรถ
ด้านนอกทั้งสองข้าง มีขนาดยาวตามตัวรถ ๔๐ เซนติเมตร
ขนาดกว้างตรงกึ่งกลางของรูปกลมรี ๒๐ 
เซนติเมตร และไม่มีสิ่งใดปิดหรือบังทำให้เห็นไม่ชัด
                        อักษรย่อ
ตัวเลข การเรียงตัวอักษร ตัวเลขของชื่อจังหวัด และหมายเลขทะเบียน 
ให้มีลักษณะและขนาดเช่นเดียวกับตัวอักษรและตัวเลขในแผ่นป้ายเลขทะเบียนของรถยนตร์สี่ล้อรับจ้าง
บรรทุกคนโดยสารได้ไม่เกินเจ็ดคน
                        การขอแก้ทะเบียนเปลี่ยนประเภทจากรถยนตร์สี่ล้อรับจ้างบรรทุกคนโดยสารได้ไม่
เกินเจ็ดคนเป็นรถยนตร์ส่วนบุคคล
จะต้องลบเครื่องหมายตามวรรคสองออกเสียก่อน

                        ข้อ  ๑๐  รถยนตร์สี่ล้อรับจ้างบรรทุกคนโดยสารได้ไม่เกินเจ็ดคนต้องเป็นรถเก๋งสอง
ตอนสี่ประตู
ต่อสำเร็จรูปจากโรงงานสร้างหรือประกอบรถยนตร์นั้น ๆ และเครื่องยนตร์ต้องมีความจุใน
กระบอกสูบไม่ต่ำกว่า ๑,๐๐๐ ลูกบาศก์เซนติเมตร

                        ข้อ  ๑๑  การขอต่ออายุใบอนุญาตและการอนุญาตให้บริษัทจำกัดหรือสหกรณ์ต่อ
อายุใบอนุญาตให้ประกอบการรับจ้างบรรทุกคนโดยสารโดยใช้รถยนตร์สี่ล้อรับจ้างบรรทุกคนโดยสารได้
ไม่เกินเจ็ดคนในท้องที่จังหวัดพระนครและจังหวัดธนบุรี
ให้ปฏิบัติตามหลักเกณฑ์ วิธีการ และเงื่อนไข 
ตามข้อ ๕ ข้อ ๖ ข้อ ๗ และข้อ ๘ โดยอนุโลม

                        ข้อ  ๑๒  รถยนตร์รับจ้างระหว่างจังหวัดต้องมีเครื่องหมายอักษรย่อชื่อจังหวัดและ
หมายเลขทะเบียนเป็นสีขาวอยู่ภายในพื้นสีเหลืองเข้มรูปกลมรีที่ตรงกึ่งกลางบานประตูรถด้านนอกทั้ง
สองข้าง มีขนาดยาวตามตัวรถ ๔๐ เซนติเมตร
ขนาดกว้างตรงกึ่งกลางของรูปกลมรี ๒๐ เซนติเมตร และ
ไม่มีสิ่งใดปิดหรือบังทำให้เห็นไม่ชัด
                        อักษรย่อ
ตัวเลข การเรียงตัวอักษร ตัวเลขของชื่อจังหวัด และหมายเลขทะเบียน ให้
มีลักษณะและขนาดเช่นเดียวกับตัวอักษรและตัวเลขในแผ่นป้ายเลขทะเบียนของรถยนตร์รับจ้าง
ระหว่างจังหวัด
                        การขอแก้ทะเบียนเปลี่ยนประเภทจากรถยนตร์รับจ้างระหว่างจังหวัดเป็นรถยนตร์
ส่วนบุคคล จะต้องลบเครื่องหมายตามวรรคหนึ่งออกเสียก่อน

                        ข้อ  ๑๓  รถยนตร์รับจ้างระหว่างจังหวัดต้องเป็นรถเก๋งสองตอนสี่ประตู
ต่อสำเร็จรูป
จากโรงงานสร้างหรือประกอบรถยนตร์นั้น ๆ
และเครื่องยนตร์ต้องมีความจุในกระบอกสูบไม่ต่ำกว่า 
๑,๕๐๐ ลูกบาศก์เซนติเมตร

                        ข้อ  ๑๔  รถยนตร์รับจ้างระหว่างจังหวัดต้องมีเครื่องหมายคำว่า
"ระหว่างจังหวัด" 
อยู่ภายในกรอบติดไว้บนหลังคารถให้เห็นได้จากทางหน้ารถ
และเครื่องหมายนี้ให้มีแสงไฟพร้อมด้วย
กรอบที่บังคับแสงให้เห็นเครื่องหมายนั้นได้ชัดเจนในเวลากลางคืน
ตามลักษณะและขนาดที่นาย
ทะเบียนกำหนด

                        ข้อ  ๑๕ 
ในขณะปฏิบัติหน้าที่ผู้ขับรถยนตร์บริการธุรกิจหรือรถยนตร์บริการทัศนาจร
ต้องแต่งกายดังนี้
                        (๑)  เสื้อเชิ้ตคอปก แขนสั้นหรือแขนยาว สีเทา
ชายเสื้อต้องอยู่ภายในกางเกง หน้า
อกเสื้อด้านซ้ายมือมีอักษรไทยบอกชื่อตัว ชื่อสกุลของผู้ขับ
ทำด้วยแผ่นโลหะสีเงินตัวอักษรสีดำ มีขนาด
พองาม เห็นได้ชัดเจนติดไว้เหนือกระเป๋าเสื้อ
                        (๒)  กางเกงขายาวสีเทา
                        (๓)  ผ้าผูกคอสีน้ำเงินแก่
                        (๔)  หมวกทรงหม้อตาลสีเทา
มีกะบังหน้าพร้อมด้วยสายรัดคางสีดำ ดุมสองข้างสี
เงิน
หน้าหมวกจะติดเครื่องหมายของบริษัทจำกัดหรือสหกรณ์ผู้เป็นเจ้าของรถก็ได้
                        (๕)  รองเท้าหุ้มส้นหรือหุ้มข้อสีดำ
พร้อมด้วยถุงเท้าสีเดียวกัน

                        ข้อ  ๑๖ 
แผ่นป้ายเลขทะเบียนรถยนตร์รับจ้างระหว่างจังหวัดมีสีและลักษณะเช่น
เดียวกับแผ่นป้ายเลขทะเบียนรถยนตร์รับจ้างบรรทุกคนโดยสาร
ตามที่กำหนดในกฎกระทรวงออกตาม
ความในกฎหมายว่าด้วยรถยนตร์

                        ข้อ  ๑๗  แผ่นป้ายเลขทะเบียนรถยนตร์บริการ มีสีพื้นเป็นสีเขียวใบไม้
และมี
ลักษณะเช่นเดียวกับแผ่นป้ายเลขทะเบียนรถยนตร์ส่วนบุคคล
ตามที่กำหนดในกฎกระทรวงออกตาม
ความในกฎหมายว่าด้วยรถยนตร์

                        ข้อ  ๑๘  เจ้าของรถยนตร์บริการให้เช่าต้องจัดให้มีสมุดบันทึกควบคุมและจดแจ้ง
ให้ปรากฏชื่อและที่อยู่ของผู้เช่า ระยะเวลาของการเช่า
และวัตถุประสงค์ในการเช่ารวมทั้งรายการใน
เอกสารประจำตัวของผู้เช่าลงในสมุดนั้น

                        ข้อ  ๑๙  รถยนตร์รับจ้างระหว่างจังหวัด และรถยนตร์บริการ
ในขณะที่รอรับคน
โดยสาร ต้องจอด ณ ที่จอดรถดังต่อไปนี้
                        (๑)  รถยนตร์รับจ้างระหว่างจังหวัด ต้องจอด ณ
ที่จอดรถตามที่นายทะเบียนกำหนด
                        (๒)  รถยนตร์บริการธุรกิจ ต้องจอด ณ
ที่จอดรถตามที่เจ้าหน้าที่ของท่าอากาศยาน 
ท่าเรือเดินทะเล สถานีรถไฟหรือโรงแรมกำหนด
                        (๓)  รถยนตร์บริการทัศนาจร
และรถยนตร์บริการให้เช่า ต้องจอด ณ ที่จอดรถตามที่
เจ้าพนักงานตามกฎหมายว่าด้วยจราจรทางบกกำหนด

                        ข้อ  ๒๐  รถยนตร์รับจ้างพิเศษ
รถยนตร์รับจ้างระหว่างจังหวัดและรถยนตร์บริการ 
ในระหว่างที่ไม่ใช้รับจ้างหรือบริการต้องเก็บหรือจอดในสถานที่ที่นายทะเบียนอนุมัติ
ซึ่งต้องไม่เป็นที่ที่
สาธารณชนใช้ร่วมกัน

                        ข้อ  ๒๑  ให้ยกเลิกความในข้อ 
๓  แห่งกฎกระทรวง ฉบับที่ ๒๘
(พ.ศ. ๒๕๐๔) ออก
ตามความในพระราชบัญญัติรถยนตร์ พุทธศักราช ๒๔๗๓
และให้ใช้ความต่อไปนี้แทน
                        "ข้อ  ๓ 
ในจังหวัดพระนครและจังหวัดธนบุรี ให้กำหนดจำนวนรถยนตร์สี่ล้อรับจ้าง
บรรทุกคนโดยสารได้ไม่เกินเจ็ดคนที่จะจดทะเบียนได้ไม่เกินหนึ่งหมื่นสามพันห้าร้อยคัน"

                                                            ให้ไว้
ณ วันที่ ๒๓ ธันวาคม พ.ศ. ๒๕๑๓

พลเอก ป.  จารุเสถียร

รัฐมนตรีว่าการกระทรวงมหาดไทย

[ดูข้อมูลจากภาพกฎหมาย]

[รก.๒๕๑๓/๑๒๑/๒๙พ/๓๐ ธันวาคม ๒๕๑๓]

                                                                                    เพ็ญพร/พิมพ์/แก้ไข
                                                                                         ๓๐/๑๐/๔๕
                                                                                    A+B(c)